- Hindi News
- National
- नाईपर के लिए निदेशक ने पृथ्वीपुरा में देखी जमीन, इसी सत्र से शुरू होगी पढ़ाई
नाईपर के लिए निदेशक ने पृथ्वीपुरा में देखी जमीन, इसी सत्र से शुरू होगी पढ़ाई
राष्ट्रीयऔषधीय शिक्षा एवं प्रशिक्षण संस्थान (नाईपर) का संचालन मेडिकल कॉलेज में अस्थाई रूप से किए जाने की सहमति जताई है। इसको लेकर बुधवार को रसायन एवं उर्वरक मंत्रालय भारत सरकार के निदेशक जितेंद्र त्रिवेदी ने पृथ्वीपुरा गांव में चयनित भूमि का मौके पर जाकर अवलोकन किया और लीज डीड निष्पादित की।
भूमि के दखलनामे पंजीयन कार्य का भी निष्पादन किया गया। संस्थान को वर्तमान में नए सत्र से ही प्रारंभ करने के लिए संपूर्ण मेडिकल कॉलेज का भ्रमण किया। यहां प्रयोगशाला, छात्रावास आदि का निरीक्षण करने के बाद प्रसन्नता व्यक्त करते हुए नाईपर को मेडिकल कॉलेज में संचालित किए जाने पर सहमति व्यक्त की। इस दौरान उन्होंने बताया कि संस्थान को अस्थाई रूप से संचालित करने के लिए दिल्ली से वैज्ञानिकों की टीम आएगी और सभी औपचारिकताएं कॉलेज प्रशासन के साथ पूर्ण कर यहां मेन्टर इन्स्टीट्यूट शुरू करेगी। संस्थान की भूमि की लीज डीड निष्पादित करने के उद्देश्य से अतिरिक्त निदेशक (एनी) डॉ. एस सी सोनी निदेशालय चिकित्सा शिक्षा जयपुर को प्रतिनिधि के रूप में चिकित्सा विभाग द्वारा मनोनीत किया गया है। इस दौरान कलेक्टर डाॅ.जितेंद्र कुमार साेनी, एडीएम भवानी सिंह पालावत, एसडीएम हनुमान सिंह गुर्जर,मेडिकल कॉलेज डीन डाॅ. आरके आसेरी साथ थे।
झालावाड़. नाइपर के निदेशक जगह का निरीक्षण करते हुए।
tgl_Latn sot_Latn hin_Deva hin_Deva hin_Deva hin_Deva hin_Deva